**Sensorveiledning LIT4300 A/B Høsten 2020**

**Generell sensorveiledning for emnet**

LIT4300 er et fordypningsstudium i litteraturteori der man studerer én eller flere litteraturteoretiske tradisjoner eller problemstillinger. Temaene varierer fra semester til semester. Eksamensformen eren semesteroppgave. Tema for semesteroppgaven bestemmes av studenten i samarbeid med faglærer.

LIT4300A Pensum består av 500–700 sider teori. I tillegg kommer eventuelt et utvalg litterære tekster, i omfang tilsvarende ett verk. Oppgaven skal være på 9 sider (à 2300 tegn uten mellomrom). Avvik i omfang på mer enn +/-10 prosent kan føre til trekk i karakteren. Oppgaven må inneholde kildehenvisninger og bibliografi.

LIT4300BPensum består av 1000 sider teori. I tillegg kommer et utvalg litterære tekster, i omfang tilsvarende to verk. Studenter som ønsker at 10 av emnets 20 studiepoeng skal telle som litterært tekststudium kan, i samråd med faglærer, erstatte deler av teoripensumet med litterære verk. Oppgaven skal være 18 sider (à 2300 tegn uten mellomrom). Avvik i omfang på mer enn +/-10prosentkan føre til trekk i karakteren. Oppgaven må inneholde kildehenvisninger og bibliografi.

Besvarelsen skal vise at læringsmålene for emnet er oppfylt (se emnebeskrivelsen), dvs. at besvarelsen skal dokumentere:1) Innsikt I sentrale teoretiske perspektiver og begreper som behandles i kurset 2) Evne til å diskutere både teoretiske problemstillinger i og for seg og deres implikasjoner for praktisk litterær analyse. Videre skal studenten vise evne til å skrive en god akademisk oppgave, med vekt på a) Selvstendighet i utformingen av besvarelsen b) Evne til resonnerende fremstilling, herunder god og presis språkføring og evne til å disponere stoffet hensiktsmessig c) At kandidaten har tilegnet seg grunnleggendekonvensjoner mht sitatbruk, referanseteknikk og oppsett av litteraturliste. Den som ikke har tilegnet seg dette, vil normalt oppnå et dårligere resultat enn han/hun ellers ville ha fått.

For informasjon om undervisning og pensum, se semesterspesifikke sider i emnebeskrivelsen.

**Spesifikk sensorveiledning h2020**

Tema: Litteraturens visuelle verden (se spesifikk emnebeskrivelse og læringsmål på emnesiden)

*Ved sensur vurderes i hvilken grad kandidaten:*

* Har tilegnet seg en dybdeforståelse av litteraturens forhold til bilder og visuelle medier, og evner å se litteraturen i lys av en fremvoksende visuell kultur
* Har oversikt over ulike teoretiske tilnærminger til litterær visualitet (jf pensum) og presis kunnskap om de teoretiske tilnærminger som er tema for oppgaven
* Kan reflektere over litteraturens arbeid med visualisering, synliggjøring og åpenbaring på en selvstendig og nyansert måte
* Viser innsikt i forholdet mellom estetikk og politikk, sansning og teknologi
* Kan utforme en semesteroppgave med en presis problemstilling, som følges opp på en konsekvent måte, med god struktur i fremstillingen og klarhet i argumentasjonen
* Har en selvstendig perspektivering av stoffet samt evne til resonnerende fremstilling som ikke inneholder for mye referat